FLORES dense racemosi, longe pedicellati; pedicellis bractea acuta albida duplo 
longioribus. 
PERIANTHIUM lin 9 longum, obclavatum, recurvatum, parte ventricosa valde 
inflatum, roseum, parte tubulosa sex fidum; laciniis latis apice obtusis, patulis, ad margines 
pallide roseis lineisque viridibus tribus confluentibus notatis. 
STAMINA longitudine perianthii tubo, subaequalia. Filamenta subulata albida. 
Antherae laterales, luteae. 
PISTILLUM. Ovarium cglindraceo -trigonum. Stylus filamentis paulo brevior , 
albidus. Stigma obtusum. 
CAPSULAM maturam non vidi. 
Habitat in Prom. bon. Spei. Floret a mense Martio ad Majum. 
Observ. Haec species jam tempore Milleri cum sequente cognita, melius forte nomen A. 
obliquae servavisset; attamen Cl. Willdenowii et Hawortbii quoque exemplum hic 
secutus sum. Quamvis Thunbergius speciem suam acaulem foliisque radicalibus 
dixerit, dubium non est quin sit eadem ac nostra, quae in hortis culta semper cau- 
lescens provenit. Varietas huic speciei adscripta partibus omnibus gracilior est, 
et constans se praebet. 
